 REPUBLIKA HRVATSKA

ŠIBENSKO-KNINSKA ŽUPANIJA

 **G R A D Š I B E N I K
 Upravni odjel za komunalne djelatnosti**

 **Povjerenstvo za provedbu oglasi**

**za prijam referenta – prometnog redara**

KLASA: 112-02/24-01/05

URBROJ: 2182-1-03/1-24-6

Šibenik, 15. srpnja 2024.

Na temelju čl.19.-22. Zakona o službenicima i namještenicima u lokalnoj i područnoj (regionalnoj) samoupravi (NN 86/08, 61/11, 4/18, 96/18 i 112/19), Povjerenstvo za provedbu oglasa za prijam u službu referenta – prometnog redara, dana 15. srpnja 2024. godine objavljuje

**POZIV**

**NA PRETHODNU PROVJERU ZNANJA I SPOSOBNOSTI**

**(PISANO TESTIRANJE)**

**I.** Povjerenstvo je utvrdilo da pisanom testiranju za **referenta – prometnog redara** može pristupiti slijedeći kandidat:

1. **ANTE ČOBANOV**

**II. Kandidat pozvan na pisano testiranje treba doći u prostorije Gradske uprave Grada Šibenika, dana 22. srpnja 2024. godine (ponedjeljak) u 09.00 sati radi pisanog testiranja.**

**III.** Na testiranje je potrebno ponijeti osobnu iskaznicu ili putovnicu, kao i kemijsku olovku.

Ne postoji mogućnost naknadnog pisanog testiranja, bez obzira na razloge koje kandidata eventualno priječe da testiranju pristupi u naznačeno vrijeme.

Smatra se da je kandidat, ako se navedenog dana ne odazove do termina navedenih pod točkom II. ovog Poziva, bez obzira na razloge, povukao prijavu na oglas. Smatrat će se da je prijavu povukao i ako na pisanom testiranju remeti mir i/ili pravila ponašanja na testiranju s kojima će biti upoznat, kao i ako ne predoči osobnu iskaznicu ili putovnicu.

Pisani test sastojat će se od ukupno 30 pitanja. Broj točnih odgovora bit će podijeljen s 3, što će – zaokruženo na jednu decimalu – dati broj bodova postignutih na pisanoj provjeri (od 1 do 10).

Testiranje traje najduže 45 minuta. Ostale informacije vezane uz pisano testiranje navedene su u obavijestima koje su prethodno objavljene na web-stranici Grada Šibenika (www.sibenik.hr).

**IV.** Rezultati pisanog testiranja bit će objavljeni na oglasnoj ploči Grada Šibenika u utorak 23. srpnja 2024. godine.

S kandidatom ukoliko ostvari najmanje 50% bodova na pisanom testiranju Povjerenstvo planira provesti intervjue neposredno nakon pisanog testiranja.

**V.** Ovaj poziv objavljuje se na web-stranici i na oglasnoj ploči Grada Šibenika.

 **PREDSJEDNIK POVJERENSTVA**

 Milan Zoričić